पाएं अपने शहर की ताज़ा ख़बरें और फ्री ई-पेपरडाउनलोड करें
रेमडेसिविर इंजेक्शन की कालाबाजारी के मामले में संलिप्त मेडिकल स्टोर संचालक चाचा-भतीजा को अर्बन एस्टेट थाना पुलिस ने रंगे हाथ काबू किया है। इनसे 3 इंजेक्शन और 40 हजार रुपए बरामद किए हैं। आरोपी मुलतानी चौक वासी अरुण खुुराना व भतीजा पार्थ खुराना है, जोकि 3400 एमआरपी वाला इंजेक्शन 40 हजार में बेच रहे थे।
रविवार देर रात को तीसरे आरोपी मुलतानी चौक वासी मुकेश मलिक की गिरफ्तारी दिखा दी। इसका नागोरी गेट स्थित नेशनल मेडिकल हॉल है। इसने ही पार्थ खुराना को इंजेक्शन मुहैया करवाया था।
सीनियर ड्रग कंट्रोल डॉ. रमन श्योराण व डॉ. तरुण भुटानी ने इंजेक्शन जब्त कर जांच की। तीनों आरोपियों के खिलाफ केस दर्ज करके अदालत में पेश किया, जहां से दोनों को जेल भेज दिया है। इन्हें इंजेक्शन मुहैया कराने वाले आरोपी की पहचान हो गई है। दरअसल, बारह क्वार्टर वासी रमेश वर्मा की मदद से कालाबाजारी का खुलासा हुआ है। इनकी शिकायत पर पुलिस ने आरोपियों को दबोचा था।
पुलिस के अनुसार तोशाम रोड स्थित होली अस्पताल में मेडिकल स्टोर का संचालक मुलतानी चौक वासी अरुण खुराना है, जो रेमडेसिविर इंजेक्शन को ब्लैक करके 40 हजार रुपए में बेच रहा था। खुलासा करने के लिए रमेश वर्मा ने अपने साथी मुकेश के साथ डीआईजी से मुलाकात कर मामले से अवगत करवाया था।
डीआईजी ने 2 डीएसपी के नेतृत्व में टीम गठित की थी। रमेश वर्मा व मुकेश ने इंजेक्शन खरीदने के लिए मेडिकल स्टोर पर संपर्क किया था। वहां पार्थ खुराना मिला, जिसने बताया कि चाचा अरुण अभी आने वाले हैं। वे मुहैया करवाएंगे। अरुण ने आने के बाद 3400 रुपए का इंजेक्शन 40 हजार में देने का सौदा तय किया। कुछ देर में एक गाड़ी आई। अरुण ने 40 हजार लेकर इंजेक्शन उपलब्ध करवा दिया था। तभी पुलिस टीम ने छापा मार दिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn